વિશ્વસંસ્કૃતિમાં ભારતીય સંસ્કૃતિ બેનમૂન છે, કારણ કે આધ્યાત્મિકતા એ ભારતીય સંસ્કૃતિનો પાયો છે, તેથી ભારતમાં કોઈ ગામ, નગર કે શહેર એવું નહિ હોય, જ્યાં દેવાલય ન હોય. હજારો વર્ષનાં વહાણાં વહી જવા છતાં ભારતીય સંસ્કૃતિ આજે પણ ટકી રહી છે, તેનું મૂળ કારણ તેનો મજબૂત પાયો આધ્યાત્મિકતા છે. તુંડે તુંડે મર્તિભિન્ના એ ઉક્તિ મુજબ માથે માથે જુદી મતિ એ ન્યાયે જેને જે દેવ ગમે તેની તે રીતે લોકો આરાધના કરે છે, જે દેવમાં જેને શ્રદ્ધા, તે દેવને તે ભજે, શબરીને ભગવાન રામમાં શ્રદ્ધા હતી, તો તે રામભક્ત બની, તો ગુજરાતના આદિકવિ નરસિંહ મહેતા, મીરાબાઈ વગેરેને ભગવાન શ્રીકૃષ્ણમાં શ્રદ્ધા હતી તો તે કૃષ્ણભક્ત બન્યાં, આમ લોકો જે દેવ કે સંતમાં શ્રદ્ધા ધરાવે તે દેવ યા સંતના મંત્રનું જપન કરે.